b'\n_START_ARTICLE_\nMatkamessut\n_START_PARAGRAPH_\nMatkamessut on vuodesta 1987 j\xc3\xa4rjestetty matkailuaiheinen messutapahtuma. Matkamessuilla esill\xc3\xa4 on muun muassa matkakohteita koti- ja ulkomailta, matkanj\xc3\xa4rjest\xc3\xa4ji\xc3\xa4 ja matkatoimistoja sek\xc3\xa4 liikenneyhti\xc3\xb6t\xc3\xa4. Tuoteryhmi\xc3\xa4 ovat matkailuorganisaatiot, matkatoimistot, matkanj\xc3\xa4rjest\xc3\xa4j\xc3\xa4t ja matkahakupalvelut, matkakohteet ulkomailla ja Suomessa, lento-, laiva-, ja maaliikenne, majoitus, it-j\xc3\xa4rjestelm\xc3\xa4t ja -sovellukset, matkailijan palvelut ja varusteet sek\xc3\xa4 matkatyypit teemoittain. Vuonna 2013 matkamessujen kanssa samaan aikaan j\xc3\xa4rjestettiin my\xc3\xb6s Caravan-messut, joissa esiteltiin matkailuajoneuvoja ja niihin liittyvi\xc3\xa4 palveluita. Messut j\xc3\xa4rjestet\xc3\xa4\xc3\xa4n Helsingin Messukeskuksessa.'